Cronoloxía de la música asturiana.
#000000
La historia d ́Asturies nuna cronoloxía musical.
#000002
D'una cronoloxía siempre s'echen más datos a faltar de los que quedaron plasmaos nella. Esti ye'l más grande méritu d'un trabayu d'estes característiques. Saber, per un llau, que siempre va ser meyorable. Abrir, per otru, caminos nos que ponese a trabayar. Ismael María González Arias (Uviéu, 1958) vien collaborando dende hai años nos medios de comunicación con artículos relacionaos cola música asturiana. El primeru d'ellos, del añu 1984, nel diariu La Nueva España, trataba sobre la danza prima de Mieres. Anguaño, amás de continuar les sos colaboraciones nesi diariu, firma una sección propia, De la voz de la tierra, nel selmanariu Les Noticies. Nel añu 1998 ganó'l Premiu d'Ensayu "Máximo Fuertes Acevedo" col llibru L'Asturianada (en collaboración col so hermanu Xaime), nel que sal la primer entrega d'esta Cronoloxía. Nel añu 2000 publícase la primer edición de Les 40 principales: cancioneru popular de Mieres, que va vese siguida d'otra nel 2001. Nos últimos años vien produciendo musicalmente trabayos discográficos como La tonada de la mina, Cantares de mina, Ea, ea, ea (Añaes tradicionales asturianes), entre otros. Amás d'esto, ye autor d'un manual pioneru pa la enseñanza del asturianu, Fálame, fála-y; del diariu de rodaxe de Pídele cuentas al Rey, de José Antonio Quirós; de noveles como El cuartu negociu (Premiu Xosefa Xovellanos) o La boda del añu y d'un exitosu Diccionariu de la llingua (y otros órganos sexuales).
#000006
Redacción y corrección de testos
#000008